open-index/open-wikipedia-markdown huggingface dataset:
Eduard Hrnčár

**Eduard Hrnčár** (* 8. júl 1978) je bývalý slovenský futbalový reprezentant. Hrával na poste obrancu.

Od roku 1996 hrával za FC Nitra. V roku 2000 prestúpil do Slovana, kde pôsobil štyri sezóny a odohral tu 96 ligových zápasov. Je taktiež bývalým reprezentantom do 21 rokov.

## Referencie

## Externé odkazy
* Profil  na *worldfootball.net*
* Profil na *transfermarkt.co.uk*
* Profil na *national-football-teams.com*

Kategória:Narodenia v 1978
Kategória:Slovenskí futbalisti
Kategória:Hráči FC Nitra
Kategória:Hráči ŠK Slovan Bratislava
Speedcore

**Speedcore** je hudobný žáner a jedna z najagresívnejších foriem hardcoru.

To viac-menej kvôli vysokému BPM, ktoré sa môže pohybovať medzi 240 a 1000. Najskôr sa speedcore používal pri zakončení rôznych Gabber setov alebo na konci parties, ale neskôr sa z neho vyvinul úplne samostatný žáner. Veľmi častým prvkom speedcoru je okrem skreslených synthov tiež samplovanie z filmov obsahujúcich násilie; počas speedcorových setov sa často využíva scratchovanie. Speedcorové skladby tiež občas majú politický alebo protivládny podtext.

Speedcore vznikol v roku 1993 v USA, konkrétne v New Yorku prostredníctvom dnes už speedcorových legiend Disciples Of Annihilation (D.O.A.).

V súčasnosti býva Speedcore často spájaný so štýlmi **Splittercore** alebo **Extratone** (či **Extratöne**).
Tieto štýly neboli nikdy oficiálne uznané ako sub-žánre, skôr ide o akúsi definíciu BPM, ktorá sa pohybuje na hranici 800 (Splittercore) a 1000+ BPM (Extratone).

## Najznámejší interpreti
* Bonehead
* Disciples Of Annihilation
* DJ R. Shock (Disco Cunt)
* DJ Totschläger
* Gabba Front Berlin
* Frazzbass
* Hellseeker
* Komprex
* Kurwastyle Project
* Noisekick
* Noizefucker
* Mental D-struction
* m1dy
* Paranoizer
* Qualkommando
* Terrorist Kriss
* Terrormasta
* The Destroyer

## Najznámejšie vydavateľstvá
* Brain Destruction Records
* Canadian Speedcore Resistance
* Kopfkrank Records
* Masters Of Speedcore
* Special Forces
* Splitterblast Records
* Ultra. Brain Dance
* Underground For Ever
* Wildness Records
* Earache Records
* Industrial Strength Records

## Externé odkazy
* Canadian Speedcore Resistance
* Braindestruction Recordz
* Speedcore.ca
* Splitterblast Records (CZ)
* Kurwastyle Project (CZ) 
* Wildness Records (netlabel) (FR) 

## Zdroj

Kategória:Techno hudobné žánre
Česmenský chrám

náhľad|Česmenský chrám 2012
**Česmenský chrám, Chrám narodenia Jána Krstiteľa** , Це́рковь Рождества́ свято́го Иоа́нна Предте́чи (Чесме́нская) je  pravoslávny chrám v Petrohrade, ktorý sa nachádza na ceste do Cárskeho Sela. Postavený bol na počesť víťazstva ruských námorníkov v roku 1770 nad Turkami v rusko-tureckej vojne v Česmenskom zálive v Egejskom mori.

## História
Chrám sa začal stavať v roku 1777 a dokončený bol v roku 1780. Hlavným architektom bol Jurij Matvejevič Feľten. Chrám symbolizoval víťazstvo ruských námorníkov nad tureckou flotilou v Egejskom mori za vlády Kataríny II. Preto je považovaný aj za chrám ruského námorníctva. Postavený bol v neogotickom architektonickom štýle a upúta svojou červeno-bielou farbou. Počas komunistickej diktatúry bol pravoslávnej cirkvi odobratý a využívaný na svetské účely. Práve v tomto čase bol poškodený a devastovaný. Komunisti ho využívali ako pracovný tábor, neskôr archív, potom ústav automobilovej mechaniky  a nakoniec ako múzeum. V roku 1960 sa začalo s rekonštrukčnými prácami.

### Súčasnosť
V roku 1991 sa začali v chráme slúžiť pravoslávne bohoslužby a v roku 1994 bol vrátený pravoslávnej cirkvi. Chráml musel byť opravovaný a v súčasnosti slúži ako múzeum i ako chrám.

## Iné projekty

## Externé odkazy
* Церковь Рождества Иоанна Предтечи

Kategória:Stavby v Petrohrade
Kategória:Architektúra z 1780
Kategória:Pravoslávne chrámy v Rusku
Kategória:Kostoly zasvätené svätému Jánovi Krstiteľovi
Kategória:Neogotické stavby v Rusku
Katedrála svätého Petra a Pavla (Petrohrad)

náhľad|Katedrála sv. Petra a sv. Pavla
náhľad|Hrobky imperátorov v chráme
náhľad|Najväčšie zvony zo zvonkohry katedrály
**Katedrála svätého Petra a svätého Pavla** ( /oficiálny názov – собор во имя первоверховных апостолов Петра и Павла) je jednou z dominánt ruského mesta Petrohrad. Nachádza sa v Petropavlovskej pevnosti na Zajačom ostrove. Je známa hlavne tým, že sa v nej nachádzajú hrobky ruských imperátorov, ich manželiek a príbuzných.

## História
Chrám svätého Petra a svätého Pavla sa začal budovať v roku 1712 a dokončený bol v roku 1733. Jeho hlavným architektom bol švajčiarsky majster Domenico Trezzini. V chráme sú pochovaní ruskí imperátori od Petra I. až po Mikuláša II. Kostol bol do roku 1859 aj katedrálnym chrámom. Pozoruhodná je pozlátená veža chrámu, na vrchole ktorej stojí pozlátený letiaci anjel, ktorý drží v ruke kríž. Veža má výšku  a je najvyššou katedrálou v Rusku. Podľa niektorých prameňov je to najvyššia zvonica pravoslávneho chrámu na svete. V súčasnosti je po televíznej veži druhá najvyššia stavba v meste. Po roku 1917 bol chrám pravoslávnej cirkvi odobratý a využívaný na iné účely. Komunisti ho využívali ako múzeum mesta.

## Súčasnosť
V roku 1998 tu boli slávnostne pochované pozostatky Mikuláša II. (Nikolaja II) a zavraždenej cárskej rodiny. Od roku 2000 sa v chráme konajú pravoslávne bohoslužby a v roku 2008 sa tu po prvýkrát od roku 1917 konala prvá veľkonočná liturgia. Okrem toho chrám slúži ako múzeum a turisti obdivujú nielen krásny ikonostas, ale aj hrobky ruských imperátorov (Peter I., Peter III., Katarína II., Mikuláš I., Alexander I., Alexander II., Alexander III., Mikuláš II. a ďalších panovníkov z dynastie Romanovcov).

## Referencie

## Iné projekty

## Externé odkazy
* História a fotogaléria chrámu
* петропавловский собор на funeral-spb.narod.ru
* oficiálna stránka 

Kategória:Stavby v Petrohrade
Petrohrad
Kategória:Architektúra z 1733
Rusko
Horacio Zeballos

**Horacio Zeballos** (* 27. apríl 1985, Mar del Plata, Argentína) je súčasný argentínsky profesionálny tenista. Počas svojej kariéry vyhral 1 turnaj ATP vo štvorhre.

## Štvorhra - výhry (1)

## Koncoročná pozícia v rebríčku ATP
### Dvojhra

### Štvorhra

## Iné projekty

## Externé odkazy

Kategória:Narodenia v 1985
Kategória:Argentínski tenisti
Brian Clough

**Brian Howard Clough** (* 21. marec 1935, Middlesbrough, Spojené kráľovstvo† 20. september 2004, Derby) bol anglický futbalista a tréner. Dosiahol výrazné trénerské úspechy v Derby County a v Nottinghame Forest a bol považovaný za „*najlepšieho anglického trénera, ktorého anglická reprezentácia nikdy nemala*“.

## Životopis
Narodil sa v Grove Hill v Middlesbrough ako šieste z deviatich detí. Po krátkom pôsobení v Billingham Synthonia a vojenskej službe v rokoch 1953 až 1955 sa dostal do prvého mužstva miestneho Middlesbrough FC. Tu sa stal významným hráčom, keď v 213 zápasoch strelil 196 gólov. V roku 1961 prestúpil do Sunderlandu, kde odohral 61 zápasov, v ktorých strelil 54 gólov. 26. decembra 1962 si zranil koleno v zápase proti Bury a utrpel vážne zranenie väzov, kvôli ktorému museli obvykle hráči v tom čase ukončiť kariéru. Clough sa vrátil o dva roky neskôr, avšak odohral už len tri zápasy pred svojím odchodom.

Vo veku 30 rokov sa stal trénerom Hartlepool United, jeho asistentom sa v októbri 1965 stal Peter Taylor a táto dvojica pokračovala spolu aj po zmene klubu. Klub Derby County, ktorý angažoval Clougha hrával v tom čase v druhej lige a bol mimo najvyššej súťaže päť rokov. Clough urobil zmeny v kádri a v roku 1968 vyhral druhú ligu a s klubom postúpil do najvyššej súťaže. Počas jeho prvej sezóne skončil klub na štvrtom mieste, čo bol historický úspech klubu. Clough doviedol klub k senzačnému víťazstvu v lige v sezóne 197172, kedy Derby získalo titul pred Liverpoolom a Leedsom.

V roku 1972 sa dostal do konfliktu s vedením klubu, kvôli ktorému s Taylorom opustil klub. Dvojica pokračovala krátko v treťoligovom klube Brighton & Hove Albion. Clough však tento klub predčasne opustil, keďže sa mu naskytla príležitosť trénovať Leeds United. Na tejto pozícií však zostal len 44 dní, počas ktorých dosiahol slabé výsledky a dostal sa do roztržky s viacerými hviezdnymi hráčmi klubu. O pôsobení Clougha v Leedsi vyšiel film *[[The Damned United]]*, ktorý bol sfilmovaný na základe knihy Davida Peacea.

6. januára 1975 sa stal trénerom Nottinghamu Forest, ktorý bol v tom čase na 13. mieste v druhej lige. O dva roky neskôr s klubom postúpil do prvej ligy a vyhral Ligový pohár. Hneď počas prvej sezóne v najvyššej súťaži získal s klubom titul. V sezóne 197879 získal s klubom Európsky pohár, čím dopomohol Nottinghamu k zisku tejto trofeje ako tretieho anglického klubu v histórii. O rok neskôr sa mu tento úspech podarilo zopakovať. Sezóna 199293 bol Cloughova osemnásta v Nottinghame a jeho posledná. Klub zostúpil po šestnástich rokoch do druhej ligy a Clough ukončil svoju trénerskú kariéru.

Zomrel 20. septembra 2004 na rakovinu žalúdka. Jeho pohrebu na Pride Park Stadium v Derby sa zúčastnilo približne 14 000 ľudí.

## Referencie

## Zdroj

Kategória:Anglickí futbalisti
Kategória:Anglickí futbaloví tréneri
Kategória:Hráči Middlesbrough FC
Kategória:Hráči Sunderland AFC
Kategória:Osobnosti z Middlesbroughu
Kategória:Úmrtia na rakovinu žalúdka
Zmluva o nešírení jadrových zbraní

thumb|Krajiny, ktoré zmluvu podpísali, sú označené zelenou farbou.

**Zmluva o nešírení jadrových zbraní** (ang. *Treaty on the Non-Proliferation of Nuclear Weapons*) je zmluva, ktorá má obmedziť šírenie jadrových zbraní, ktorá bola podpísaná 1. júla 1968 a do platnosti vstúpila v roku 1970. V súčasnosti ju podpísalo 189 krajín, z ktorých 5 (USA, Spojené kráľovstvo, Francúzsko, Rusko a Čína) vlastní jadrové zbrane. Myšlienkou tejto zmluvy je, že štáty, ktoré vlastnia jadrové zbrane, zaväzuje k jadrovému odzbrojeniu, zatiaľ čo štáty, ktoré nevlastnia jadrové zbrane, sa vzdajú práva ich vyrábať alebo inak získavať. Na oplátku, že sa štáty, ktoré nedisponujú jadrovými zbraňami vzdajú ich výroby, im bol prisľúbený rovnoprávny prístup k jadrovým technológiám. Jediné štáty, ktoré zmluvu nepodpísali sú India, Izrael a Pakistan. Severná Kórea zmluvu prijala, neskôr vypovedala. Všetky tieto štáty aj vlastnia jadrové zbrane.

## Zdroj

Kategória:Medzinárodné zmluvy
Drill & Bass

**Drill & Bass** (**Drill n Bass**; známy tiež ako **Fungle** a **Spunk jazz**) je fanúšikmi vymyslený termín pre označenie experimentálnej hudby vychádzajúcej z IDM a Junglu/Drum and bassu. Charakter tohto štýlu bol vytvorený v roku 1995 interpretmi ako Aphex Twin, Squarepusher alebo Luke Vibert.

Drill and bass je popisovaný ako kŕčovitá forma junglu, ktorá vyžaduje silný zvukový software a dávku trpezlivosti.

Tento štýl obsahuje typický snare rush, extrémne zložité a detailne naprogramované bicie a často samplované „amen breaky“. Štýl je sám o sebe veľmi inšpirovaný junglom a drum and bassom.

## Interpreti
* Amon Tobin
* Animals On Wheels
* Aphex Twin
* Bogdan Raczynski
* Mung
* Plasmalamp
* Plug
* Squarepusher
* The Flashbulb
* µ-Ziq

## Vydavateľstvá
* Blue Angel
* Rephlex
* Warp Records

## Referencie

Kategória:Subžánre drum and bassu
Blaž Kavčič (tenista)

**Blaž Kavčič** (* 5. marec 1987) je súčasný slovinský profesionálny tenista.

## Výsledky na významných turnajoch

## Externé odkazy

Kategória:Narodenia v 1987
Kategória:Slovinskí tenisti
Speedbass

**Speedbass** je hudobný žáner zaraďujúci sa pod hardcore techno. Rozvíjal sa od polovice 90. rokov na západnom pobreží USA, kde vznikol kombináciou Gabberu a Drum & Bassu. Bol šírený prevažne po internete.

S nástupom jesene 1999, Speedbass je stále mladý. Základné kritériá boli: veľmi vysoká rýchlosť (od 300 BPM) a bohatosť na subharmonické nízke kmitočty. Dnes *Speedbass* spojuje mnoho iných štýlov dosť širokého záberu. Mieša v sebe vplyvy Housu, Speedcore, Gabberu, Drum & Bassu, Junglu, ale napríklad aj žánru celkom pokojného, ako Glitch, Sound Collage či mashup štýlov. Občas znie tento žáner skôr ako hudobná satira.

## Interpreti
* Digital Pigeon
* dUbsta
* Fabulous 23's
* GAzTRIC
* JeRe
* Joni Speedbass
* LMS
* Meatsock
* P.V
* Skeeter
* Vancouver Basscore Resistance

## Vydavateľstvá
* Here's My Card Records
* Smerk ;^)

Kategória:Techno hudobné žánre
Goethe-Universität Frankfurt

thumb|''Campus Westend'' (2009)

**Goethe-Universität Frankfurt** (*Univerzita Johanna Wolfganga Goetheho vo Frankfurte nad Mohanom* alebo tiež *Frankfurtská univerzita*) bola navrhnutá v roku 1912 a založená v roku 1914 ako občianska univerzita, čo znamená, že v tej dobe to bola Štátna pruská univerzita. Založili a financovali ju zámožní a aktívni liberálni obyvatelia Frankfurtu. Bol to ojedinelý jav v histórií nemeckých univerzít. V roku 1932 bola pomenovaná po jednom najznámejšom rodákovi z Frankfurtu, básnikovi a spisovateľovi Johannovi Wolfgangovi Goethem. S viac ako 43.000 študentmi *(šk. rok 2012/2013)*, 647 profesormi *(jeseň 2011)* a 16 odbormi je piatou najväčšou univerzitou v Nemecku. 

## Časti
thumb|Vchod do univerzity (1959)

Univerzita je rozdelená na štyri vysokoškolské areály:
* Areál Bockenheim: matematika, informatika, jazykoveda, kultúrne vedy
* Areál Riedberg: farmácia, fyzika, chémia, biochémia, vedy o Zemi a geografia
* Areál Westend: teológia, filozofia, dejepis, filológia, archeológia, právo, ekonómia, spoločenské a sociálne vedy, psychológia, humánna geografia, administratíva
* Areál Niederrad: medicína, Univerzitná nemocnica

Nachádzajú sa tu športové pozemky, tak ako aj biologický areál s botanickou a palmovou záhradou.

## Iné projekty

## Pozri aj
* Frankfurtská škola

## Externé odkazy
* Oficiálna stránka mesta Frankfurtská univerzita


Frankfurt nad Mohanom
Kategória:Frankfurt nad Mohanom
Sigma-okruh

**Sigma-okruh (množín)** alebo **<math>\sigma</math>-okruh (množín)** je v matematike štruktúra, ktorá určuje výber podmnožín danej množiny tak, aby bol daný systém podmnožín uzavretý na rozdiel množín a spočítateľné zjednotenie. Formálne sa \sigma-okruh definuje ako usporiadaná dvojica (\Omega,S), kde \Omega je ľubovoľná množina a S \subseteq 2^{\Omega} je nejaký systém jej podmnožín, a kde platí:
#Ak pre všetky  n \in \mathbb{N} platí A_{n} \in S, tak \bigcup_{n=1}^{\infty} A_{n} \in S a
#A - B \in S pre všetky A, B \in S.
Koncept \sigma-okruhu je dôležitý najmä v teórii miery, kde sa hojne využíva predovšetkým súvisiaci koncept <math>\sigma</math>-algebry. \sigma-okruh je \sigma-algebra vtedy, ak navyše platí vlastnosť \Omega \in S.

Kategória:Teória miery
Kategória:Teória množín
Banachova algebra

**Banachova algebra** je matematický koncept pomenovaný podľa Stefana Banacha a využívaný predovšetkým vo funkcionálnej analýze. Banachova algebra je asociatívna algebra nad poľom reálnych alebo komplexných čísel, ktorá je súčasne Banachov priestor. Navyše, pre násobenie v asociatívnej algebre a normu v Banachovom priestore musí platiť nasledujúca nerovnosť:
: \forall x, y \in A , \|x \, y\| \ \leq  \|x \| \, \| y\|, 
teda norma súčinu je menšia alebo rovná ako súčin noriem. Táto podmienka zaručuje spojitosť operácie násobenia. V prípade, že sa nepožaduje, aby daná algebra bola Banachov priestor, ale požaduje sa len, aby bola normovaný lineárny priestor, ide o analogickú štruktúru nazývanú normovaná algebra.

Kategória:Funkcionálna analýza
Kategória:Eponymické termíny v matematike
Ondrej Daňko (1971)

**Ondrej Daňko** (* 2. jún 1971, Michalovce) je bývalý slovenský futbalový reprezentant. Hrával na pozícií stredopoliara.

## Úspechy
* Jedenástka roka Mars superligy: 1993-94
* Slovenský pohár: 1993
* Vice-majster Slovenska: 1996

## Referencie

## Externé odkazy

* Profil na *transfermarkt.de* 
* national-football-teams.com 
* worldfootball.net 

Kategória:Osobnosti z Michaloviec
Kategória:Slovenskí futbalisti
Kategória:Hráči MFK Košice
Kategória:Hráči FK Dukla Praha
Kategória:Hráči FKD Drnovice
Kategória:Hráči Csepel SC
Kategória:Hráči FC Lokomotíva Košice
Kategória:Hráči FSV Zwickau
Smoľnyj Voskresenija Christova sobor

náhľad|Smoľnyj - chrám
**Smoľnyj Voskresenija Christova sobor** alebo **Smoľnyj sobor** je sobor v Rusku, súčasť komplexu bývalého ženského monastiera Smoľnyj. 

V priestoroch bývalého monastiera sa nachádzajú rôzne agentúry a fakulty Petrohradskej univerzity. Komplex bývalého monastiera stojí na ľavom brehu rieky Neva. Monastier bol vybudovaný v rokoch 1744 až 1764. Celý komplex je ukážkou majstrovskej syntézy tradičnej ruskej architektúry a baroka.

## Dejiny
Sobor (chrám) sa začal budovať v roku 1751 podľa návrhov talianskeho architekta Rastrelliho, ktorý navrhol množstvo stavieb v Petrohrade. Stavba bola prerušená pre nedostatok financií, pretože Rusko v tom čase viedlo vojnu s Pruskom. Dokončený a vysvätený bol v roku 1835. Hlavná veža chrámu dosahuje výšku 93,7 m. Do chrámu sa zmestí takmer 6000 ľudí. Po nástupe komunistov k moci bol monastier i chrám pravoslávnej cirkvi odobratý.

### Súčasnosť
Na rozdiel od iných pravoslávnych chrámov nebol Smoľnyj vrátený pravoslávnej cirkvi a naďalej sa využíva ako múzeum a koncertná sála.

## Iné projekty

## Externé odkazy
* Smoľnyj sobor 
* Smoľnyj - história  
* Smoľnyj monastiersky komplex 

Kategória:Stavby v Petrohrade
Kategória:Pravoslávne chrámy v Rusku
Kategória:Múzeá v Rusku
Kategória:Architektúra z 1835
Elektronický rock

**Elektronický rock** (iné názvy: **synth rock**, **synthrock**, **electrorock**, **digital rock**) je druh rockovej hudby, ktorý je vytváraný elektronickými nástrojmi. To je však závislé od technologického pokroku, obzvlášť vynález a postupné vylepšovanie syntetizátorov, vývoj digitálneho formátu MIDI a tiež vďaka počítačovej technológii.

Koncom 60. rokov začali používať rockoví hudobníci elektronické nástroje ako Theremin a Mellotron ako doplnok a charakterizovanie svojho zvuku. Koncom desaťročia si získal Moog syntetizátor vedúce miesto vo zvukovom priemysle, a to hlavne vytvorením progresívnych rockových skupín, ktoré chceli dominovať rocku začiatkom 70. rokov. Po príchode punk rocku narástlo použitie nových digitálnych technológií, ktoré nahradili ďalšie nástroje. V 80. rokoch dominoval elektronickému rocku komerčnejšie orientovaný synthpop. V 90. rokoch sa stali najvýznamnejšími trendmi elektronického rocku štýly big beat a industriálny rock. Začiatok nového milénia sa nieslo v rozširovaní nahrávacích softvérov, ktoré viedli k vytvoreniu nových odlišných žánrov indietronica, electroclash, dance-punk a new rave.

## Významní interpreti
[right|thumb|160px|[Mellotron bol prvotnou formou sampleru a v rockovej hudbe sa používal koncom 60. a začiatkom 70. rokov]]
*A Flock of Seagulls
*The Cars
*Chrome
*David Bowie
*Depeche Mode
*Devo
*Brian Eno
*Jean Michel Jarre
*Kraftwerk
*New Order
*Gary Numan
*Suicide
*Tangerine Dream
*Ultravox
*Wire
 
### Ďalší interpreti

*Angels & Airwaves
*Apollo 440
*Apoptygma Berzerk
*Arthur Brown
*The Automatic
*The Birthday Massacre
*The Bravery
*Cansei de Ser Sexy
*Daft Punk
*Death from Above 1979
*Does It Offend You, Yeah?
*Enter Shikari
*Kasabian
*Kill Hannah
*The Killers
*Kubrick
*Liquido

*Linkin Park
*Mentallo and the Fixer
*Mute Math
*Muse
*The Network
*Neon Synthesis
*Nine Inch Nails
*Orgy
*Panic! at the Disco
*Pendulum
*Philler
*Placebo
*The Prodigy
*Radiohead
*Spleen
*Justice

## Referencie

## Zdroj


Kategória:Rockové hudobné žánre
Kategória:Elektronické hudobné žánre
Synagóga v Bytči

**Synagóga v Bytči** je synagóga nachádzajúca sa v okresnom meste Bytča. Dodnes je budova synagógy výraznou pamiatkou v meste.

Budova bola postavená v roku 1886 na podnet baróna Poppera. Počas druhej svetovej vojny, bol zničený interiér. Dnes je budova opustená a chátra. 

Tehlová budova bola postavená na pôdoryse tvaru T v novorománskom štýle. Priečelie zdobia početné umelecké a geometrické ozdobné prvky. Vnútro tvorí trojloďová priestor s galériou nad vchodom a na oboch stranách miestnosti. Tu sa nachádzajú ak početné ozdoby a štuky.

## Referencie

## Iné projekty

## Zdroj
* 

Bytča
Kategória:Architektúra z 1886
Kategória:Bytča
Kategória:Stavby v okrese Bytča
Maníndra Agravál

**Maníndra Agravál** (; ; * 20. máj 1966, Iláhábád, India) je indický informatik a matematik známy predovšetkým ako spoluobjaviteľ testu prvočíselnosti AKS (spolu s Nírajom Kajálom a Nitinom Saxenom). Ide o prvý deterministický algoritmus na testovanie prvočíselnosti *n*-ciferného čísla v čase polynomiálnom vzhľadom na *n*. Za tento algoritmus dostal v roku 2006 Gödelovu cenu aj Fulkersonovu cenu, je však nositeľom aj viacerých ďalších vedeckých ocenení.

## Externé odkazy
* Osobná stránka
* Biografia

Kategória:Nositelia Gödelovej ceny
Kategória:Indickí informatici
Kategória:Indickí matematici
Peter Shor

**Peter Williston Shor** (* 14. august 1959, New York, USA) je americký informatik známy predovšetkým vďaka práci v teórii kvantových výpočtov a špeciálne vďaka tzv. Shorovmu algoritmu - kvantovému algoritmu na prvočíselný rozklad v polynomiálnom čase. V roku 1999 dostal Gödelovu cenu.

Kategória:Nositelia Gödelovej ceny
Kategória:Informatici USA
Kategória:Matematici USA
Kategória:Kvantoví informatici
Kategória:Osobnosti z New Yorku
Kontaktná dvojhviezda

**Kontaktná dvojhviezda** je dvojhviezda, ktorej hviezdy sa nachádzajú tak blízko pri sebe, že sa dotýkajú alebo zdieľajú spoločný plynový obal. Binárny systém, ktorého hviezdy majú spoločný plynový obal sa môže nazývať aj **nadkontaktná dvojhviezda**. Takmer všetky známe kontaktné dvojhviezdy patria medzi navzájom sa zatemňujúce dvojhviezdy (jedna druhej spôsobujú zatmenie). Takéto kontaktné dvojhviezdy sú známe ako W Ursae Majoris hviezdy, čo je odvodené od podobného typu hviezdy W Ursae Majoris.

## Referencie


## Pozri aj
* Dvojhviezda
* Binárna sústava (astronómia)

## Zdroj

Kategória:Dvojhviezdy
Kategória:Hviezdne sústavy
Subaru SVX

**Subaru SVX** alebo **Subaru Alcyone SVX** je stredne veľký športový automobil, ktorý vyrábala v rokoch 1991 až 1997 automobilka Subaru. Bolo vyrobených okolo 25 000 kusov. Jeho zámerom bolo spojiť dva zdanlivo protichodné prvky - komfort a výkon. Navrhol ho taliansky dizajnér Giorgetto Giugiaro zo štúdia Italdesign.

## Motorizácia

## Referencie

## Iné projekty

## Zdroj
* 

SVX
Kategória:Športové automobily
Kategória:Automobily s riadením všetkých štyroch kolies
Rep (hudba)

**Rep** -tvar kodifikovaný od r. 2020, do r. 2020 sa vyskytoval ako nekodifikovaný variant; iný názov: **rap** [-tvar kodifikovaný od r. 2020 ako alternatívny, do r. 2020 ako jediný správny] [vyslov: rep]; ; príslušný spevák sa v slovenčine nazýva **reper** alebo **raper** [vyslov: reper], ale v angličtine *rapper*) je typ hlasového prejavu, ktorý je založený na skladaní rýmov do beatu zväčša s tempom okolo 90 bpm (beats per minute), drum and bass zvyčajne 160180 bpm, techno taktiež do 180 bpm.

Je to zároveň aj forma slovnej akrobacie, rýmovania skrývajúca sa pod rôznymi názvami: *signifying*dávanie najavo, prejavovanie sa, snaha slovne znemožniť súpera, *testifying* (vypovedanie o ...) a ďalšími.

Hip-hopová subkultúra je pomerne vyvinutá. Má vlastný kódex obliekania, hudbu, slang, poslednú dobu aj filmy, vlastný štýl úpravy automobilov, vlastné účesy.

## Zdroje
Kečka (Babkov)

**Kečka** (nazývaná aj **Pyskatá Kačka**; ) je zalesnený vrch v Súľovských vrchoch. Leží nad obcou Súľov-Hradná, približne  juhozápadne od Žiliny. Lokalitou prechádza Medzinárodná diaľková turistická trasa E3.

## Poloha
Nachádza sa východnom okraji centrálnej časti pohoria, v geomorfologickom podcelku Súľovské skaly. Vrch leží v Žilinskom kraji, na hranici okresov Žilina a Bytča a zasahuje na katastrálne územie obcí Lietavská Svinná-Babkov, Podhorie a Súľov-Hradná. Je súčasťou CHKO Strážovské vrchy a najbližšími sídlami sú západne situovaná obec Súľov a východne ležiace obce Podhorie a Babkov. 

## Opis
Kečka je súčasťou hrebeňa, ktorý vedie od vrchu Roháč južným smerom na Žibrid. Masív tvoria viaceré skalné bralá, z ktorých je dobrý výhľad na široké okolie. Najvyšší vrch hrebeňa, Žibrid (), leží južným smerom a oddeľuje ho sedlo Patúch, severne položený Roháč () oddeľuje Roháčske sedlo. Východným smerom leží vrch Strážna () a západným je Súľovskou kotlinou oddelený masív Súľovských skál s hradom Súľov. Oblasť patrí do povodia Váhu; západné svahy hrebeňa odvodňujú prítoky Hradnianky, z východných odvádzajú vodu potoky Svinianka a Lietavka do Rajčanky. Vrcholom prechádza značená hrebeňovka z Rajca cez Roháč do Hlbokého nad Váhom. Hrebeň a vrch Kečka je z okolitých obcí prístupný cez susedné sedlá.

### Výhľady
Hustým porastom zalesnený vrch poskytuje len málo lokalít s výhľadom. Ten umožňujú skalné bralá, z ktorých možno pozorovať najmä okolité vrchy Súľovských vrchov, blízku Žilinskú a Súľovskú kotlinu. Pri dobrých podmienkach možno zhliadnuť aj Lúčanská Fatra, Strážovské vrchy, časť Kysuckej vrchoviny, Krivánskej Fatry a Javorníkov, nezriedka tiež Lysú horu, Veľkú Raču či Baraniu horu v Poľsku.

## Prístup
* po  značke po hrebeni:
** od juhu z Rajca cez vrch Žibrid a sedlo Patúch
** zo severu z vrchu Roháč cez Roháčske sedlo
* po  značke cez sedlo Patúch:
** zo západu z obce Súľov-Hradná
** z východného smeru zo Zbyňova
* po  značke cez Roháčske sedlo:
** zo západu zo Súľova
** z východného smeru z hradu Lietava cez Podhorie 

## Referencie

## Pozri aj
* Súľovské skaly
* Zoznam vrcholov v Súľovských vrchoch

## Iné projekty

## Externé odkazy
* Poloha na turistickej mape

Kategória:Vrchy v Súľovských vrchoch
Kategória:Vrchy pod 1000 metrov na Slovensku
Kategória:Vrchy v okrese Bytča
Kategória:Vrchy v okrese Žilina
Kategória:Súľov-Hradná
Kategória:Podhorie (okres Žilina)
Kategória:Lietavská Svinná-Babkov
Petergof (palác)

náhľad|Palác s Veľkou kaskádou
náhľad|Samsonova fontána, Veľký kanál
náhľad|Kaplnka v Peterhofe
**Petergof** (, meno je odvodené z nem. *Peterhof* = „Petrodvor“; 19442009 sa volal *Petrodvorec*= „Petropalác“) je  bývalá honosná rezidencia ruských imperátorov na brehu Fínskeho zálivu. 

Rezidencia sa začala budovať za Petra I. v 1709, ktorý v tom čase po víťaznej vojne nad Švédmi získal prístup k Baltskému moru a začal budovať novú metropolu Ruského impéria. Ten istý názov nesie aj mesto, ktoré sa v blízkosti bývalej cárskej rezidencia nachádza. 

## Dejiny
Imperátor Peter I. osobne dohliadal na práce na novej rezidencii a aj sa na nich osobne podieľal. Vytvoril rezidenciu, ktorej sa právom hovorilo ruské Versailles. Petergof tvorí niekoľko palácov, množstvo fontán, sôch, umelých jazierok a trávnikov.  Počas vojny bol palác a celá rezidencia vydrancované nemeckými vojskami. Po vojne nasledovala rozsiahla rekonštrukcia.

## Objekty v rezidencii
Najväčšiu pozornosť si zaslúži barokový Veľký palác. Staval sa od 1714 do 1728 a autorom návrhu bol Domenico Trezzini, záhrady vytvoril Alexandre Le Blond. V roku 1752 budovu rozšíril Bartolomeo Rastrelli. V paláci je najväčšou Trónna sála. pozornosť si zaslúži aj menší tehlový palác Monplaisir.  V areáli je celkovo 191 fontán. Najobdivovanejším objektom je Veľká kaskáda, ktorú tvorí 64 fontán, 3 vodopády a 225 sôch. Ústrednou je súsošie Samsona, ktorý zabíja leva. Toto súsošie symbolizuje víťazstvo Petra I. nad Švédmi v roku 1709 (bitka pri Poltave). Lev je symbolom Švédskeho kráľovstva. Pozoruhodnou je aj socha Perzea s odseknutou hlavou medúzy Gorgony.

## Referencie

## Iné projekty

## Externé odkazy
* Oficiálna stránka múzea

Kategória:Stavby v Petrohrade
Kategória:Barokové stavby v Rusku
Kategória:Paláce v Rusku
Kategória:Múzeá v Rusku
Kategória:Architektúra v 18. storočí
Warner Bros.

**Warner Bros. Entertainment Inc.** (predtým **Warner Brothers Pictures, Inc.** hovorovo známe aj ako **Warner Bros. Pictures**, **Warner Bros.** a **WB**) je spoločnosť z USA. Patrí k najväčším svetovým producentom filmových a televíznych diel. V súčasnej dobe je súčasťou konglomerátu Warner Bros. Discovery a sídli v Burbanku v štáte Kalifornia.

Warner Bros. zahŕňa veľké množstvo dcérskych spoločností, medzi ktoré patria Warner Bros. Studios, Warner Bros. Pictures, WB Television, Warner Home Video, Warner Bros. Records a DC Comics.

Warner Bros. má svoje vlastné štúdiá aj v Európe, a to v Nemecku, Spojenom kráľovstve a Taliansku.

## Iné projekty

## Externé odkazy

* Oficiálna stránka Warner Bros.

Kategória:Filmové produkčné podniky USA
Kategória:Filmové štúdiá
Kategória:Filmové podniky
Mauro Giuliani

**Mauro Giuseppe Sergio Pantaleo Giuliani** (* 27. júl 1781, Bisceglie – † 8. máj 1829, Neapol) bol taliansky gitarista a hudobný skladateľ. Je považovaný za popredného gitarového virtuóza začiatku 19. storočia.

## Iné projekty

Kategória:Narodenia v 1781
Kategória:Úmrtia v 1829
Kategória:Talianski gitaristi
Kategória:Talianski hudobní skladatelia
Ondrej Daňko

**Ondrej Daňko** môže byť:
* slovenský futbalista a tréner (* 1948), pozri Ondrej Daňko (1948)
* slovenský futbalista (* 1971), pozri Ondrej Daňko (1971)

Daňko, Ondrej
Stráne

**Stráne** () sú tretím najvyšším vrchom Súľovských vrchov. Nachádza sa nad obcou Ďurďové, približne  juhovýchodne od Považskej Bystrice.

## Poloha
Vrch sa nachádza v južnej časti pohoria, v geomorfologickom podcelku Súľovské skaly. Leží v Trenčianskom kraji, v okrese Považská Bystrica a zasahuje na katastrálne územie obcí Ďurďové, Prečín a Domaniža. Je súčasťou CHKO Strážovské vrchy a najbližšími sídlami sú severozápadne situovaná Zemianska Závada (časť Prečína), južne ležiace Ďurďové a východne položená Domaniža. 

## Opis
Stráne sú súčasťou hrebeňa, ktorý vedie od vrchu Roháč južným smerom cez Žibrid a Dúpnu. Hustým porastom pokrytý vrch leží v masíve, ktorý západným smerom nadväzuje na Podskalský Roháč (). Západným smerom susedí Kňazová () a Tŕnie (), severne vrch Končiny (), východne Močiarna () a južným smerom sa v diaľke vypína Hrubá Kečka (). Oblasť patrí do povodia Váhu; západné a južné svahy masívu odvodňujú prítoky Pružinky, z východných a severných odvádzajú vodu prítoky Domanižanky. V tejto časti pohoria absentujú značené turistické trasy, preto je aj vrchol dostupný len neznačenými chodníkmi z okolitých obcí.

### Výhľady
Hustým porastom zalesnený vrch poskytuje len málo lokalít s výhľadom. Tie umožňujú pozorovať najmä okolité vrchy Súľovských vrchov, ojedinele sa však ukážu aj vrchy Lúčanskej Fatry a Strážovských vrchov.

## Prístup
Prístup na vrchol je možný z blízkych sídiel, ako je na severe situovaná Zemianska Závada (časť Prečína), južne ležiace Ďurďové a východne položená Domaniža.

## Referencie

## Pozri aj
* Súľovské skaly
* Zoznam vrcholov v Súľovských vrchoch

## Externé odkazy
* Poloha na turistickej mape

Kategória:Vrchy v Súľovských vrchoch
Kategória:Vrchy v okrese Považská Bystrica
Kategória:Vrchy pod 1000 metrov na Slovensku
Kategória:Domaniža
Kategória:Prečín
Kategória:Ďurďové
Petergof

**Petergof** (do roku 2009 **Petrodvorec**) môže byť:
*palácový komplex v Rusku, pozri Petergof (palác)
*časť Petrohradu, bývalé samostatné mesto, pozri Petergof (sídlo)
Havrania skala

**Havrania skala** môže byť:
* vrch v Slovenskom raji, pozri Havrania skala (vrch v Spišsko-gemerskom krase) () 
* vrch v Slovenskom krase, pozri Havrania skala (vrch v Slovenskom krase) () 
* vrch v Kremnických vrchoch, pozri Havrania skala (Kremnické vrchy) ()
* vrch v Súľovských vrchoch, pozri Havrania skala (Súľovské vrchy) ()
* národná prírodná rezervácia v Slovenskom krase, pozri Havrania skala (národná prírodná rezervácia)
* jaskyňa v masíve Havranice v Malých Karpatoch, pozri Havrania skala (jaskyňa)

## Pozri aj
* Havrania
Havrania skala (Súľovské vrchy)

**Havrania skala** () je vrch v Súľovských vrchoch. Leží nad obcou Kostolec, približne  severovýchodne od Považskej Bystrice. 

## Poloha
Nachádza sa v centrálnej časti pohoria, v geomorfologickom podcelku Súľovské skaly. Vrch leží v Trenčianskom kraji, v okrese Považská Bystrica a zasahuje na katastrálne územie obcí Vrchteplá a Plevník-Drienové, v juhozápadnej časti aj Kostolec. Je súčasťou CHKO Strážovské vrchy. Najbližšími sídlami sú južne situované obce Kostolec a Vrchteplá a severozápadne ležiaci Plevník-Drienové. 

## Opis
Havrania skala je súčasťou hrebeňa, ktorý vedie od prielomu Hradnianky pri Jablonovom južným smerom k masívu vrchu Hoľazne (). Južne susedí vrch Ostrenec (), východne Vlčia hora, severne vrch Stupovec () a západne Malý () a Veľký Manín (). Juhovýchodné a juhozápadné svahy odvodňuje Manínsky potok, severozápadné Drienovka, oba smerujúce do Váhu. Na vrchol nevedie značená trasa, no východným úpätím vedie značený chodník z Vrchteplej do Súľova.

### Výhľady
Havrania skala je pokrytá lesom a tak neposkytuje súvislejšie výhľady. Tie sú možné len z menších lokalít, poskytujúcich výhľad najmä na okolité vrchy Súľovských vrchov. Pri dobrých podmienkach možno z vhodných miest zhliadnuť najmä Javorníky a Biele Karpaty, no tiež Lúčanskú Fatru, Strážovské vrchy, časť Kysuckej vrchoviny, Krivánskej Fatry a nezriedka sa ukáže aj Lysá hora či Veľká Rača.

## Prístup
Na vrchol nevedie značkovaná trasa, preto prístup je možný chodníkmi z okolitých obcí. Východným úpätím vedie  značka z Manínskej tiesňavy cez Vrchteplú do Súľova. 

## Referencie

## Pozri aj
* Súľovské skaly
* Zoznam vrcholov v Súľovských vrchoch

## Externé odkazy
* Poloha na turistickej mape

Kategória:Vrchy v Súľovských vrchoch
Kategória:Vrchy pod 1000 metrov na Slovensku
Kategória:Vrchy v okrese Považská Bystrica
Kategória:Plevník-Drienové
Kategória:Vrchteplá
Kategória:Kostolec (okres Považská Bystrica)
Uttarpradéš

**Uttarpradéš** () je indický štát nachádzajúci sa na severe krajiny. S počtom obyvateľov viac ako 190 miliónov je najľudnatejší štát v Indii a rozlohou 5. najväčší. Ak by bol Uttarpradéš samostatný štát, bol by 6. najväčší podľa počtu obyvateľov.

Geograficky sa nachádza na úrodnej Indogangskej nížine. Na severe má spoločnú medzinárodnú hranicu s Nepálom a indickým štátom Uttarákhand, na severozápade hraničí so štátmi Himáčalpradéš, na západe s Radžastanom, hlavným mestom Dillí a štátom Harijána, Madhjapradéš na juhu, Čhattísgarh a Džhárkhand na juhovýchode a s Bihárom na východe. 

Administratívne a legislatívne centrum štátu je Lakhnaú, priemyselné a finančné centrum tvorí mesto Kanpur. Medzi ďalšie významné mestá patrí Iláhábád, Váránasí a Ágra.

## Referencie

## Iné projekty


Kategória:Štáty a teritóriá v Indii
Ford Escort RS Cosworth

**Ford Escort RS Cosworth** bol športový derivát Fordu Escort.

## Vývoj
left|thumb|Ford Escort RS Cosworth z roku 1996
Na jeho vývoji sa podieľala firma Cosworth, s ktorou Ford spolupracoval vo Formule 1. Vyrábal sa v rokoch 1992 až 1996 vo veľmi obmedzenom počte iba 7 145 vozidiel. Bol to nástupca modelu Sierra RS Cosworth a v podstate prebral všetky mechanické časti. Sierra bola v oblasti rely málo úspešná a tak sa Ford rozhodol celý podvozok a agregáty Sierry vstavať do ľahšej karosérie Escortu, ktorá mala tiež kratší rázvor náprav. Bol rozpoznateľný vďaka svojmu zadnému dvojstupňovému spojleru zvanému "veľrybí chvost", rozšíreným blatníkom a chladiacimi otvormi v kapote.

## Konštrukcia
Vyrábal sa s pohonnou jednotkou Cosworth YBT, vysokootáčkový, s dvomi vačkami v hlave a turbodúchadlom Garrett prepĺňaný motor s objemom 2 litre. Dosahoval výkon 167 kW/227 koní v štandardnej výbave. Motor mal kované piesty Mahle, ventily plnené sodíkom a tvrdený kľukový hriadeľ a ojnice. Boli rozlišované tri verzie podľa farby hlavy valcov. Červená bola pre vysokooktánový benzín, zelená pre bezolovnatý benzín a modrá pre bezolovnatý s katalyzátorom. Montáž karosérie mala na svedomí firma Karmann, ktorá upravila karosériu pre objemnejší motor a diely pohonu všetkých kolies. Do interiéru sa montovali športové sedadlá Recaro s lepším bočným vedením.

## Technické údaje
### Civilná verzia 1992
**Motor:**
* R4 2,0 l (), 4 ventily na valec, DOHC
* Turbodúchadlo Garett T3/T04B
* Systém vstrekovania: elektronické vstrekovanie paliva Marelli-Weber
* Kompresný pomer: 8,0:1
* Vŕtanie × zdvih: 90,80 × 
* Max. výkon: 227 koní (167 kW) pri 6 250 ot/min
* Max. krútiaci moment: 304 Nm pri 3 500 ot/min

**Výkony:**
* Zrýchlenie 0 – /h: 6,2 s
* Zrýchlenie 0 – /h: 17,4 s
* Max. rýchlosť: /h

### Pretekárska verzia
ako civilná, s výnimkou:
* Turbodúchadlo Garrett T35, plniaci tlak 3 bary, otvor 
* Max. výkon: 315 koní pri 6 250 ot/min
* Max. krútiaci moment: 450 Nm pri 5 000 ot/min
* Prevodovka: 6-rýchlostná sekvenčná X-Trac
* Upravené pruženie a brzdy (pretekárske nastavenie)
* Hmotnosť: 

## Produkcia
*Zdroj:*
* 1992: 3 448
* 1993: 1 143
* 1994: 1 180
* 1995: 1 306
* 1996: 68

## Referencie

## Iné projekty

## Zdroje
*

Escort RS Cosworth
Kategória:Rely automobily
Kategória:Športové automobily nižšej strednej triedy
Kategória:Hot Hatch
Kos (ostrov)

thumb|Poloha ostrova

**Kos** (novogrécky Κως – Kos, starogr. Κῶς – **Kós**, po turecky *İstanköy*, taliansky *Coo*) je grécky ostrov v Egejskom mori; administratívne je to (od roku 2011) jedna obec a zároveň jedna krajská jednotka.

Leží v Dodekanézach pri tureckom pobreží na okraji Kosskej zátoky, oddelený pleistocénnym zlomom od  severovýchodne položeného Bodrumu na pobreží Malej Ázie. Úzkou šijou sa v západnej časti ostrova vyčleňuje polostrov Kéfalos. Juhovýchodnou časťou ostrova takmer po celej jeho dĺžke prechádza pohorie Díkeos. S rozlohou  je Kos tretím najväčším ostrovom Dodekanéz. Má cca 26 000 stálych obyvateľov. Na dĺžku ostrov meria zhruba  a na šírku asi . Celková dĺžka pobrežia je . 

Narodil sa tu svetoznámy lekár Hippokrates.

## Mestá

Hlavným mestom ostrova je rovnomenné mesto Kos. Nachádza sa na severovýchodnom pobreží ostrova vo vzdialenosti približne  od protiľahlého tureckého prístavu Bodrum. Má cca 12 000 stálych obyvateľov a postupne zrastá s okolitými obcami. Je významným strediskom cestovného ruchu. Väčšina antických pamiatok bola odkrytá po silnom zemetrasení v roku 1933. Mesto je rodiskom slávneho antického lekára Hippokrata z Kosu.

Ďalšie menšie mestá sú Kéfalos, Lambi, Tigaki, Mastichari, Marmari a Kardamena. V bezprostrednom okolí pohoria Dikeos sa nachádzajú dve malé dedinky Zia a Pyli. 

## Pamiatky a zaujímavosti
* Archeologické múzeum
* Asklépion (asi  od mesta)
* Antická agora
* tzv. Západný archeologický areál
* Ódeion
* Casa Romana
* Dionýsium
* Defterdarova mešita
* Hassanova mešita
* johanitská prístavná pevnosť
* Hippokratov platan

## Poľnohospodárstvo a priemysel
Na ostrove je hlavným zdrojom príjmu cestovný ruch vďaka dlhým plážam. Veľa ľudí pracuje v poľnohospodárstve, kde sa najviac pestuje vinná réva, olivy, mandle, figy a obilniny ako je pšenica a kukurica.

## Iné projekty

## Zdroj

Kategória:Ostrovy Grécka
Kategória:Krajské jednotky v Grécku
Kategória:Obce v Grécku
Kategória:Ostrovy Egejského mora
Vrtbovská záhrada

thumb|Vrtbovská záhrada
**Vrtbovská záhrada** sa nachádza v Prahe na Malej Strane so vstupom medzi ulicou Tržiště a Karmelínskou ulicou. Záhrada je zdobená kvetmi, sochami, jazierkom a je celoročne ošetrovaná. Poskytuje okamžitú premenu medzi rušnou ulicou a terasovito členenou záhradou. Táto baroková záhrada sa nachádza v areáli Vrtbovského paláca a bola vybudovaná v rokoch 1715 – 1720.

Patrí medzi pamiatky a je súčasťou Svetového dedičstva UNESCO, keď bola zapísaná spolu s ďalšími pražskými pamiatkami pod spoločným názvom *Historické centrum Prahy*.

## Referencie

## Iné projekty

## Externé odkazy
*Oficiálna stránka

Kategória:Záhrady v Česku
Kategória:Malá Strana
Kategória:Kultúrne pamiatky v Prahe
My Generation (album)

***My Generation*** (v Amerike vydaný ako ***The Who Sings My Generation***) je názov debutového albumu britskej rockovej kapely The Who označovaný ako jedna z najlepších rockových nahrávok. Na albume sa okrem vlastnej tvorby kapely, ktorých autorom je prevažne Pete Townshend objavili aj covery R&B skladieb napríklad od Jamesa Browna.

V roku 2003 bol tento album časopisom *[[Rolling Stone]]* zaradený na 236. miesto zoznamu najlepších albumov všetkých čias.

## Zoznam skladieb
Autorom všetkých skladieb je Pete Townshend okrem uvedených výnimiek.

# „Out in the Street“ – 2:31
# „I Don't Mind“ (James Brown) – 2:36
# „The Good's Gone“ – 4:02
# „La-La-La-Lies“ – 2:17
# „Much Too Much“ – 2:47
# „My Generation“ – 3:18
# „The Kids Are Alright“ – 3:04
# „Please, Please, Please“ (Brown/John Terry) – 2:45
# „It's Not True“ – 2:31
# „I'm a Man“ (McDaniel) – 3:21
# „A Legal Matter“ – 2:48
# „The Ox“ (Townshend/Moon/Entwistle/Hopkins) – 1:51

## Výroba albumu
### The Who
*Roger Daltrey – spev, ústna harmonika
*Pete Townshend – akustická gitara, elektrická gitara, spev v skladbe „A Legal Matter“
*John Entwistle – basová gitara, vokály
*Keith Moon - bicie, perkusie, vokály

### Ostatní hudobníci
*Nicky Hopkins – klavír
*Perry Ford – klavír
*The Ivy League – vokály
*Jimmy Page – rytmická gitara

Kategória:Debutové albumy
Kategória:Hudobné albumy z 1965
Spádnica

**Spádnica** (spádová krivka, ortogonálna trajektória) je krivka na mape či v teréne orientované v každom svojom bode v smere maximálneho sklonu povrchu. Je kolmá na vrstevnice.

Spádnice prebiehajúce najvyššími časťami chrbtov a hrebeňov sa nazývajú **chrbátnice**, spádnice prebiehajúce najnižšími miestami údolí sa nazývajú **údolnice**. Ostatné spádnice sa k týmto krivkám asymptoticky približujú: na obe strany od chrbátnic sa terén zvažuje a od údolníc stúpa. Voda tečie terénom po spádniciach, údolnicami často vedú vodné toky.

## Referencie

Kategória:Kartografia
Opel Calibra

**Opel Calibra**, tiež známy ako **Vauxhall Calibra** v Spojenom kráľovstve, ako **Chevrolet Calibra** v Južnej Amerike a ako **Holden Calibra** v Austrálii a na Novom Zélande je športový automobil, ktorý v rokoch 1989 až 1997 (v UK predávaný do roku 1999) vyrábala nemecká automobilka Opel. Calibra bola predstavená ako konkurent Japonských športových kupé konca 80. a začiatku 90. rokov. a jej základ je Opel Vectra prvej generácie z roku 1988. Výroba Calibry prebiehala v závode Opel v Rüsselsheime v Nemecku a v závode Valmet Automotive v Uusikaupunki vo Fínsku, kde bola výroba zahájená v novembri 1995.

## Dizajn
Opel Calibra bol dizajnovaný nemeckým dizajnérom Erhardom Schnellom. Ako kupé s predným náhonom so základom v podvozku Vectry, jej jazda a ovládanie nebolo významne lepšie ako automobil strednej triedy, z ktorého vznikla. Keď sa v roku 1989 začala Calibra vyrábať, bola najaerodynamickejším produkčným automobilom na svete.

Osemventilový model bol, avšak, Opelom s najlepším koeficientom odporu vzduchu vôbec, s hodnotou 0,26. Až 10 rokov ostala najaerodynamickejším masovo vyrábaným automobilom, pričom v roku 1999 ju predbehli automobily Honda Insight a Audi A2 s koeficientom odporu vzduchu 0,25. Všetky ďalšie modely ako 16V, V6 alebo 4x4 mali horšiu hodnotu odporu vzduchu 0,29, a to hlavne kvôli zmenám v chladiacom systéme, podvozku, použití lúčových kolies a sklenených detailov.

## Technické údaje
left|thumb|Opel Calibra Turbo 4x4 v pretekoch AvD-Sachsen-Rallye 2005

## Referencie

## Iné projekty
right|thumb|Opel Calibra zozadu

## Externé odkazy
* Opel Calibra Wiki stránka

## Zdroj

Calibra
Kategória:Športové automobily
Kategória:Automobily s predným náhonom
Kategória:Automobily s pohonom 4 × 4
Kategória:Kupé
1. slovenská futbalová liga 1993/1994

**1. Slovenská futbalová liga 1993/94** bol 1. ročník najvyššej slovenskej futbalovej súťaže v samostatnom Slovensku.
Do súťaže bolo zaradených všetkých 6 družstiev z posledného ročníka 1. česko-slovenskej ligy a prvých 6 družstiev z posledného ročníka 1. slovenskej národnej ligy.

## Systém súťaže
V súťaži štartovalo 12 družstiev, ktoré sa stretli systémom doma - vonku. Po odohraní základnej časti sa súťaž rozdelila na dve skupiny, prvých 6 družstiev hralo o titul a zvyšných 6 o záchranu. V oboch skupinách sa opäť hralo systémom doma - vonku, pričom výsledky zo základnej skupiny sa započítavali. Za víťazstvo sa naposledy udeľovali 2 body.

## Tabuľky
Vysvetlivky pre všetky tabuľky:
* **P** = Poradie; **Z** = Odohrané zápasy; **V** = Víťazstva; **R** = Remízy; **P** = Prehry; **B** = Body
* Vodorovne sú výsledky na domácom ihrisku, zvislo na ihrisku súpera
### Základná časť

### Skupina o majstra

### Skupina o záchranu

### Konečné poradie

## Tabuľka strelcov

 

## Literatúra
* Michal Zeman: Slovenské futbalové desaťročie

## Externé odkazy
* RSSSF.com
* Streleckým rekordérom stále Róbert Semeník

Kategória:Futbal v 1993
Kategória:Futbal v 1994
Kategória:Najvyššia futbalová súťaž na Slovensku
Bosporský most

náhľad|Bosporský most
**Bosporský most** (), resp. **Prvý bosporský most** () je visutý most v Istanbule, ktorý preklenuje prieliv Bospor a spája tak Európu s Áziou (druhým mostom je Most Sultána Mehmeta). Most sa nachádza medzi istanbulskými časťami Ortaköy na európskej strane a Beylerbeyi na ázijskej strane.

## Konštrukcia
Bosporský most je typologicky zaradený medzi oceľové gravitačne kotvené visuté mosty. Má oceľové pylóny a naklonené kotviace laná. Aerodynamická mostovka je zavesená na spletených oceľových lanách. Most je dlhý 1 510 m a mostovka má šírku 39 m a je vo výške 64 m nad hladinou mora. Vzdialenosť medzi vežami (hlavné rozpätie) je 1 074 metrov a výška veží nad úrovňou vozovky je 105 m. Po dokončení v roku 1973 bol 4. najdlhším visutým mostom na svete (v súčasnosti, júl 2010, je 17.) a najdlhším mimo USA.

## Dejiny
Prvé plány na výstavbu mosta spadajú do antiky. Podľa Herodotovho spisu *Histories apodeixis*, postavili pre perzského veľkokráľa Dareiosa I. pontónový most aby mohol prenasledovať Skýtov a presúvať svoje vojsko smerom na Balkán. Prvý projekt na permanentné spojenie cez prieliv navrhla železničná spoločnosť pre otomanského sultána Abdülhamita II. v roku 1900. Definitívne rozhodnutie postaviť most prijal turecký premiér Adnan Menderes v roku 1957. Vypracovanie projektu získala britská spoločnosť a inžinieri Sir Gilbert Roberts a William Brown. Práce začali vo februári 1970. Výstavbu realizovala turecká spoločnosť s anglickým a nemeckým subdodávateľom. Na projekte pracovalo 35 inžinierov a 400 robotníkov. Most bol dokončený 30. októbra 1973, jeden deň po 50. výročí vzniku Tureckej republiky. Náklady na výstavbu predstavovali 200 miliónov USD.

## Doprava
Celkovo má most štyri pruhy v každom smere a jeden chodník pre peších. Tri dopravné pruhy sú určené pre vozidlá a jeden slúži ako odstavný pruh. Mostom prechádza trojprúdová diaľnica. Prvé štyri roky mohli využívať most aj chodci, ktorí mali prístup výťahmi v pylónoch. V súčasnosti je most pre chodcov a nákladné autá zakázaný. V obidvoch smeroch denne prejde 180 000 vozidiel.

## Referencie

*

## Iné projekty

Kategória:Mosty v Istanbule
Kategória:Visuté mosty
Kategória:Cestné mosty v Turecku
Volkswagen Corrado

**Volkswagen Corrado** je športový automobil, ktorý v rokoch 1988 až 1995 vyrábala nemecká automobilka Volkswagen v spolupráci s firmou Karmann vo výrobnom závode v Osnabrücku. V roku 1990 sa dostal do predaja aj v USA.

Časopis *Auto Express* popísal tento automobil ako "Považované ako jedno z najlepšie ovládateľných automobilov Volkswagenu". Model VR6 sa dostal do zoznamu "25 Cars You Must Drive Before You Die" časopisu *Car* a bola označená za "Zďaleka najžiadenjšiu verziu Corrada" časopisom *Auto Express*.

Všetky modely majú zadný spojler, ktorý sa automaticky vysúva, keď automobil dosiahne rýchlosť od 72 do /h (záleží na krajine a modeli).

## Opis
Vozidlo malo 3-dverovú štvormiestnu karosériu typu hatchback. Bol postavený na základe Volkswagenu Golf II. Od roku 1990 sa predával aj v USA. Predávali sa aj špeciálne verzie. V Nemecku edícia Jet, vo Veľkej Británii edícia Champaign a v Taliansku Estoril.

Vozidlo malo pohon predných kolies a v ponuke iba benzínové motory. Motory sa spájali s 5-stupňovou prevodovkou umiestnenou naprieč. Podvozok bol bezrámový, predná náprava bola nezávisle zavesená na priečnych ramenách a vzperách McPherson a zadná na vlečných ramenách odpružených vinutými pružinami a teleskopickými tlmičmi. Vpredu aj vzadu bol skrutný stabilizátor. Vozidlo bolo vybavené posilňovačom a antiblokovacím systémom Bosch ABS. Brzdy boli vpredu aj vzadu kotúčové.

## Varianty
Volkswagen Corrado bol zavedený koncom roku 1988 (tri roky pred ukončením výroby modelu Scirocco). Všetky Volkswageny Corrado mali predný náhon a benzínové motory. Debutoval s dvomi motormi v ponuke: 1,8-litrovým 16-ventilovým radovým štvorvalcom s výkonom 101 kW/137 koní ako základný model (dostupný len v Európe) a turbokompresorom prepĺňaný 1,8-litrový 8-ventilový radový štvorvalec označovaný ako G60, ktorý poskytoval výkon 118 kW/160 koní. G60 nesie názov po špirálovom turbokompresore G-Lader, ktorým je motor vybavený a interiér nesie označenia "G".

## Technické údaje

## Galéria

Súbor:Corrado VR6 Storm.JPG|Volkswagen Corrado VR6 Storm, Limitovaná edícia
Súbor:VW Corrado G60.jpg|Volkswagen Corrado G60
Súbor:Vollleder eRecaro Corrado VR6.jpg|Kožený sedačky Recaro modelu VR6
Súbor:2.9VR6 140kW ABV Corrado.jpg|Motor 2,9 VR6 s výkonom 140 kW/190 koní


## Referencie

## Iné projekty

## Zdroj

Kategória:Automobily Volkswagen
Kategória:Športové automobily
Kategória:Automobily s predným náhonom
Kategória:Kupé